Ojropa – tajla świata, zauobycz ôkryślano (niyakuratniy) kej kōntynynt. Leży na pōłkuli pōłnocnyj, na pōgraniczu pōłkul wschodnij a zachodnij. Wroz ze Azyjōm tworzi kōntynynt: Ojroazyjo. Ojropa mo 10,5 mln km² placu. Mo festylniy rozwiniynto lynijo brzygowo, kero je dugo na kole 38000 km (bez wyspōw). 25% jeji powiyrzchnie zajmujōm pōłwyspy, a 7,5% wyspy. Nojdugszōm rzykōm je Dōnaj. Wiynkszo tajla powiyrzchnie je nizinno, nojwyższy wiyrch: Mont Blanc (4808 m n.p.m.) we Alpach. Piyrsze istoty czowiekowate miyszkały sam 800 000 lot nazod. czowiek wspōłczesny prziloz sam ze Afriki 40 000 lot nazod i sie tu krojcowoł. We II tyśōncleciu p.n.e. zaczōn sie ôkres historyczny. Na terozki pōmiyszkuje sam kole 712 milijōnōw ludzi.